ধোনির নেতৃত্ব ছাড়া নিয়ে অবাক করা প্রতিক্রিয়া বিরাটের - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড
.: টি-টোয়েন্টি হোক বা ওয়ানডে, ম্যাচ চলাকালীন বিরাটকে ডেকে নিয়ে মাঝেমধ্যেই কথা বলতে দেখা যেত মহেন্দ্র সিং ধোনিকে৷ তাঁর পর কোহলিই যে টিম ইন্ডিয়ার ব্যাটনটি ধরবেন, তা তো ভালভাবেই জানতেন ক্যাপ্টেন কুল৷ আর সেই কারণেই হয়তো সকলের আড়ালে তাঁকে তৈরি করার কাজ চালু করে দিয়েছিলেন৷ অধিনায়কের বিদায়বেলায় তাই ‘ক্যাপ্টেন ভাই’কে অসংখ্য ধন্যবাদ জানালেন বিরাট৷ ধোনির নেতৃত্ব ছাড়ার পর শুক্রবারই প্রথম এ বিষয়ে নিজের প্রতিক্রিয়া দিলেন ভারতীয় দলের নয়া নেতা৷ টুইট করে ধোনিকে ধন্যবাদ জানিয়েছেন তিনি৷ লিখেছেন, “তাঁর মতো নেতাকে ইয়াংস্টাররা সবসময় পাশে চায়৷ তুমি সারাজীবন আমার ক্যাপ্টেন ভাই হিসেবেই থাকবে৷ “
Thanks for always being the leader a youngster wants to have around him. You’ll always be my captain @msdhoni Bhai 
অপ্রত্যাশিত শব্দটি ক্যাপ্টেন কুলের পাশে বসিয়ে দিলে খুব একটা যে ভুল হয় না, তা বলা বাহুল্য৷ যোগিন্দর শর্মাকে সুপার ওভারে বল করানো হোক কিংবা দেরাদুনে সাক্ষীর সঙ্গে সাত পাকে বাঁধা পড়া, ধোনির ফ্যানদের কাছে বিষয়গুলি একেবারেই আকষ্মিক ও অপ্রত্যাশিত ছিল৷ ওয়ানডে এবং টি-টোয়েন্টি ক্রিকেটে অধিনায়কের আসন ছেড়ে দেওয়ার খবরটাও ক্রিকেটপ্রেমীদের কম চমকে দেয়নি৷ শচীন, সৌরভদের মতো মাহির এই সিদ্ধান্তকে স্বাগত জানিয়েছেন রাহুল দ্রাবিড়ও৷ মিস্টার ডিপেন্ডেবলের মতে, এক্কেবারে সঠিক সময়ে নেতৃত্ব থেকে সরে দাঁড়ানোর সিদ্ধান্ত নিয়েছেন দেশের সর্বকালের সেরা অধিনায়ক৷
তিনি বলেন, “ধোনির সিদ্ধান্তে আমি একেবারেই অবাক নই৷ আজ না হয় কাল সিদ্ধান্তটা নিতেই হত৷ কারণ চ্যাম্পিয়ন্স ট্রফির আগে একটাই বড় ওয়ানডে সিরিজ রয়েছে ভারতের হাতে৷ ওর ভাবনায় যদি ২০১৯ বিশ্বকাপে অধিনায়কত্ব না থেকে থাকে, সেক্ষেত্রে ঠিক সময়ে এই সিদ্ধান্ত নিয়েছে ও৷ নেতা হিসেবে নিজেকে প্রস্তুত করার অনেকটা সময় পাবে বিরাট৷” ভারতীয় টেস্ট নেতা যে সব ফরম্যাটেই ধোনির যোগ্য উত্তরসূরি, সে কথাই বিশ্বাস করেন কিংবদন্তি দ্রাবিড়৷
সিলেটে বিডিজবসের মেলায় ৫০০ চাকরি
ডাউনলোড করে নিন সেরার সেরা মুভি জয় লাভা কুসা (2017) তেলুগু এর সেরা মুভি – Trickbd.com